### Resumé

Joachim Østergaard anmoder om en politisk accept af deres opførte logistikcenter på [adresse] i [adresse] i forhold til byggetilladelsen og dispensationen fra lokalplanen på ejendommen.

### Sagsfremstilling

![Figur af ejendommen](data:image/jpeg;base64...)

Figur: Gammelmarksvej 41, april 2025

Joachim Østergaard har bygget 1. og 2. etape af deres nye logistikcenter på [adresse] 41 i [adresse].

Området er beliggende mellem [adresse] og [adresse] motorvej.

I forbindelse med byggetilladelserne er der dispenseret fra lokalplanen på ejendommen til et byggeri på 18,1 meter mod lokalplanens 17,0 meter, samt et rumfang på 8 m³/m² mod lokalplanens 4 m³/m².

Derudover er der dispenseret til et lavere antal p-pladser, en anden placering af det grønne bælte, arten af beplantning ved trådhegnet samt terrænregulering udover lokalplanens +/- 1,0 meter.

Dispensationen er givet med følgende begrundelser og betingelser i byggesagen for 1. etape af 18.09.2024:

* Der er arbejdet med bebyggelsens arkitektur og med beplantning og terræn ved og omkring bebyggelsen, især mod motorvejen, der bryder de lange bygningsfacader
* At beplantningen etableres hurtigt, og i de etaper, der er vist på tegningen Inge Mortensen – Etaper, dateret 12.08.2024. Etableringen af det ydre plantebælte udføres i 2 etaper, hvor den 1. etape udføres i efteråret 2024 og etape 2 udføres i vinteren 2024/25. Den indre del af beplantningen udføres i takt med byggeriets etaper.
* Der meddeles dispensation fra parkeringskravet med baggrund i virksomhedens behov, og på betingelse af at der ikke senere opstår parkeringsbehov, som ikke kan rummes inde på ejendommen.
* Der dispenseres til en anden beplantning såfremt det skjuler det faste hegn, og i overensstemmelse med den fremsendte beplantningsplan for [adresse] af 15.08.2024.
* Der dispenseres til terrænregulering på ejendommen, således at der etableres et plateau for bygningen med et niveauplan i kote 95,10 hvorved der opstår områder med terrænregulering op til 2 meter.

Dispensationen har taget udgangspunkt i den af Joachim Østergaard fremsendte projektmappe; Konceptskitser & Facadedisponeringer af 17.06.2024.

Der er nu opstået uenighed mellem Joachim Østergaard og Teknik & Miljø, om betingelserne i dispensationen er opfyldt i forhold til terrænregulering mod syd, beplantningens højde og antal samt facaderne.

Joachim Østergaard anmoder om en politisk accept af det udførte og opførte, da de mener at det er i overensstemmelse med dispensationen.

Teknik & Miljø vurderer, at det vil kræve en dispensation fra dispensationen fra lokalplanen, hvis ændringerne skal accepteres.

I forhold til terrænregulering mod syd, mener Joachim Østergaard, at de har reguleret terrænet i overensstemmelse med lokalplanen for området, og henviser til et bilag i lokalplanen.

Teknik & Miljø bemærker, at såfremt der gives en dispensation fra en lokalplan, er det betingelserne der gælder, ikke lokalplanen. Joachim Østergaard henviser til et bilag i lokalplanen, der ikke gælder for deres ejendom.

I forhold til facader, mener Joachim Østergaard, at de har fulgt deres projektmappe 100%. De mener ikke, at det fremgår af byggetilladelsen, at karnapperne af cortenstål skulle være lukket, og de har derfor valgt en perforet plade, der skaber lys inden i bygningen . Det er Teknik & Miljøs vurdering, at de lukkede karapper fremgår af såvel projektmappen som de indsendte bygningstegninger til byggetilladelsen til etape 1.

I forhold til beplantningen ønsker Joachim Østergaard en dispensation fra Teknik & Miljøs krav om en højde på af de ny træer. Teknik & Miljø har fastsat en træstørrelse på H18-20m TK svarende til en højde på ca. 5,4 meter for at facaderne brydes fra starten. Joachim Østergaard ønsker træstørrelsen nedsat til H14-16m TK svarende til en højde på ca. 4,5 meter, da væksten ifølge Marius Knudsen gartner er bedre for et mindre træ. De vil plante 20 ekstra træer, hvis der kan dispenseres.

Som grundlag for dispensationen blev der udarbejdet en detaljeret beplantningsplan med præcis angivelse af plantning af buske og træer i forskellige størrelser med henblik på tidligt at få etableret en afskærmende effekt. På ydersiden af hegnet skulle der plantes forskellige buske og træer i størrelser af 30 til 80 cm. På indersiden af hegnet skulle der plantes mellemhøj bevoksning i en højde af 1,5 til 2 m. Der ud over skulle der plantes grupper af større træer af størrelsen H18-20m TK, som er omkring 5,4 m høje på plantetidspunktet. Ifølge ansøgningen ville det plantningen ske i vinteren 2024/2025.

Det er kun en meget lille del af den mellemhøje bevoksning, der på nuværende tidspunkt er plantet, og der er ikke plantet nogle af de høje træer. Joachim Østergaard har som nævnt ovenfor ønske om at få lov til at ændre størrelsen på de store træer, mens de ikke har søgt om ændring af den mellemhøje bevoksning. Det er derfor forvaltningens forventning, at der bliver plantet med den manglende beplantning i forhold til det ansøgte og godkendte.

### Klima og resiliensvurdering

Ingen bemærkninger.

### Sagens videre forløb

Sagen skal alene behandles i Teknisk Udvalg.

### Indstilling Teknik- og Miljødirektøren indstiller

**at** udvalget beslutter, om der skal dispenseres til det opførte byggeri, og

**at** udvalget beslutter, om der skal dispenseres til det udførte terræn, og

**at** udvalget beslutter, hvorvidt udskiftning af de store træer H18-20m TK med lidt mindre H14-16m TK mod plantning af 20 flere, kan accepteres.

### Beslutning

1.at og 3. at godkendt, idet udvalget ønskede at forvaltningen følger op på ansøgers eksekvering af 3.at.

Udvalget ønsker ikke at dispensere til 2.at vedr. det udførte terræn.